《西江月 冬至》
明代·黄淮

逗暖梅梢破玉，迎长葭琯飞灰。群阴消尽一阳回。

云物今朝献瑞。

自叹人生易老，那堪节序频催。东风次第送春来。

又是一番光采。

作者简介：（1367—1449）明浙江永嘉人，字宗豫，洪武三十年进士。永乐时，曾与解缙等并直文渊阁，进右春坊大学士。后为汉王高煦所谮，系诏狱十年。洪熙初复官，寻兼武英殿大学士，与杨荣等同掌内制。官终户部尚书。性明果，达于治体，善谳疑狱。有《省愆集》、《黄介庵集》。